"You are nothing to me until you're everything" - Mungolife | Lily.fi\n22.9.2014 18:51 MungoAnna\tMungolife\nSYKSYN ENSIMMÄINEN. Syyskuun ensimmäinen oli ja meni, mutta syksyn ensimmäinen oli mielestäni tänään. Olen kehunut tätä syksyä vähintäänkin joka ikinen päivä, ja nyt se sitten päätti alkaa käyttäytymään huonosti. On ollut ihanaa, kun on ollut tähän mennessä sateeton ja kuiva, ihanan lämmin syksy. En ole kyllä vieläkään ihan kokonaan pakannut pois kesäkenkiä, mutta kaivoin jo kaikki bootsit esille. Sain myös vihdoin Puccin bootsini korjattua korko-ongelman jälkeen, joten onneksi kelit on vielä toivottavasti edes Lontoossa sellaiset, että avonaiset varpaat on ok. Mulla on jokasyksyinen ja -keväinen traditio. Elokuun lopussa / syyskuun alussa käyn läpi kaikki mun syys/talvikengät ja vien suurimman osan suutarille. Yleensä siinä vaiheessa aina jotkut kaipaavat korkolappuja tai uusia pohjia tms. Olen sitä mieltä, että kun kenkiin panostaa sen 20 euroa hyvällä suutarilla joka syksy, ne kestävät käyttöä hyvin ja pysyvät parempikuntoisina koko käyttöikänsä. Nämäkin Topshopin kengät ovat jo ainakin kolme ja puoli vuotta vanhat, ja silti edelleen erinomaisessa kunnossa. Pohjan olen uusinut näihin joka toinen syksy, korkolaput kerran tai kaksi vuodessa. Mulle on tärkeetä se, ettei korkolappu koskaan kulu niin pitkälle, että itse korko vaurioituu. Lisäksi mikään ei kuulosta niin kauheelle kuin kenkä, jossa on naulaan asti kulutettu korkolappu. Oikeesti naiset, se ei ole kallista tai edes vaivalloista!\nBlogin pidempiaikaisille ystäville ei ole millään lailla yllätys, että vaikka syyssade saakin mun naaman vääntymään todella ikävään irvitykseen (paitsi millon voin istua kotona kahvi/kaakaokupin kanssa ilkeen kutomat villasukat jalassa tuijottamassa kaukaisuuteen ja kuunnellen Poets of the Fallin levyjä) niin rakastan syyspukeutumista. Olen ollut ekstaattisen onnellinen hypistellessäni kaupoissa paksuja neuloksia ja pyörittäessäni kaulaani Acnen Canada-huivejani aamuisin. Ainiin, Beamhillissä ja Beamissa on muuten noita kaunokaisia tällä hetkellä saatavilla, jos joku kaipaa omaansa! Beamhillissä bongasin vielä muutama päivä sitten tummansinisen, mustan ja armyvihreän! Vähän mietin sen armyvihreän ostamista, mutta sitten totesin, että mulla on jo kyseinen huivi viidessä värissä (öhhh... kiitos Gaudete ja Vivian panostuksesta tähän asiaan :D), niin se jäi vielä sinne. Suurin rakkauteni on edelleen harmaa Canada, mutta tämänvuotinen kermanvärinen on kyllä tällä hetkellä syyssuosikkini :) Sain sen jo kesän alkupuolella, mutta nyt olen päässyt sitä kuluttamaan ihan kunnolla pari päivää.\nBeamhillistä muuten sen verran, että hitto olin vaikuttunut palvelusta pitkään aikaan jossain Suomen vaatekaupassa! Yleensäkin saa hyvää palvelua noissa pienemmissä putiikeissa ja vaateliikkeissä, mutta nyt oli kyllä mieletöntä palvelua Beamhillin tytöltä taannoin. Olen jotenkin kyllästynyt suureen osaan farkuistani. Haluaisin tyhjentää koko farkkuvaraston ja vaihtaa tilalle parit oikeasti hyvät farkut. Zaran farkut istuu mulle kyllä persuksista ja reisistä, mutta valitettavasti lähes aina ne jää pikkuisen liian alas lantiolla, tai vuorostaan nousee aivan liian korkealle. Isompi ongelma on kuitenkin se, että ne ovat lähes poikkeuksetta liian lyhyitä. Ei sinänsä häiritsevää talvella saappaiden kanssa, mutta kesällä ärsyttää joka kerta. Toisaalta myös suurin osa Zaran malleista (pl. boyfriendit tai straightit) on ihan liian pillejä mun makuun. Kaipaisin sinne nilkkaan pikkasen ylimäärästä matskua. Ymmärrän, että pillien kuuluu olla pillejä, mutta kaipasin mallia, joka olisi pillien ja bootcutin välistä. Mulla on tosi kapeat nilkat ja melko pienet pohkeetkin. Sen kun yhdistää siihen, että konttoria sitten riittää kyllä, niin näytän hieman typerältä liian kapeissa farkuissa. Nilkkojen ollessa ranteenlevyiset ja perberiosaston enemmän sieltä isommasta kokoluokasta en vaan näytä kovin hyvältä superpilleissä. Lisäksi tämä tämänhetkinen muoti, jossa farkut on nilkkapituisia ei sovi mulle kyllän yhtään.\nNiinpä kävelin vastenhakoisesti ja hyvin skeptisesti viime viikolla Beamhilliin. "Mä haluaisin farkut, jotka on mulle vähän liian pitkät, istuu hyvin tästä lantiolta, eikä oo liian pillit, muttei liian löysätkään." Might as well kävellä deittitoimistoon ja ilmoittaa haluavani miehen, joka on virheetön ja täydellinen. Todennäköisyys jotakuinkin sama. Ainiin, ja vielä oli tarkka väritoive. "Mustat ja sit sellaset täydelliset siniset. Ei tollaset. Eikä tollaset. Ei, ei noikaan. Tiedätkö, sellaset täydelliset?" Sure. Myyjä ojensi mulle yhdet Acnen farkut, joita silmäilin hieman epäileväisin mielin. Oletin tarvitsevani 28/34, mutta niitä ei ollut. Ei tietenkään. "Kokeilisit nyt näitä 27. Mun mieliks." Fine. Olin jo valmis tulemaan ulos sovarista silleen MÄHÄNSANOIN, mutta kas kumma. Ne oli täydelliset! Kokeilin myös sitten siitä oikeasta sinisestä (josta ei kylläkään ollut oikeeta lahkeenpituutta, ja niistä meni sitten 26" paremmin), jotta tietäisin miten istuu. Ei ois tullu mieleenkään, että eri pesuilla samoista farkuista olis eri koko sopiva, mutta niinpä vain mustista lähti 27/34 liikkeestä ja myyjän käsinkirjoittama lappu oikeasta mallista ja koosta sinisiä. Niitä sitten seuraavaksi metsästämään. Juuri tarpeeksi tiukat pohkeeseen asti, sitten on vähän ilmaa. Hyvät saappaiden kanssa, kun eivät pussita, mutta hyvät myös tennareiden kanssa, kun eivät nuole niitä nilkkoja. Love them. Malli on Flex, pesuina musta ja Raw Reform, jos jotain kiinnostaa. Vielä kerran valtavan iso kiitos Beamhillin myyjättärelle, jos tätä sattuu lukemaan kyseinen neiti tai joku tuttu :)\nAiniin, yksi miinus noissa mustissa on. Käytän yleensä aina vahattuja mustia farkkuja, niin olen unohtanut pehmeiden mustien farkkujen vittumaisuuden siinä, että ne kerää kaiken nukan kilometrin säteellä itseensä. Onko lukijoiden joukossa farkkutietäjiä, jotka tietävät miten sen saa estettyä? Onko jotain ihmetärpättiä, jota voi suihkutella/sivellä/valella/kaataa farkuille, jotta niiden pinnasta tulee nukkaa hylkivä? Kahden koiran ja usean neuleen taloudessa tällainen vinkki olisi kultaakin kalliimpi!! Nyt kun oon jaaritellut aiheesta noin neljänkymmenen ylimääräisen lauseen verran (sellainen normaali "löysin hyvin istuvat farkut hyvän myyjän opastuksella" on vaan jotenkin mahdotonta mulle), niin voisinkin sanoa, että asussa on uutta oikeastaan kolme eri asiaa. Noi farkut. Tiedätte jo niistä kaiken, eli ohitetaan ne. Toi laukku, jonka esittelin eilen. Ja tietenkin noi plehat. "Mä en koskaan osta Wayfarereita". Ahahhahahah. Trendien perässähiihtäjä antoi vihdoin näille mahdollisuuden. Olen edelleen sitä mieltä, että mun kasvojen muodolle (rakkaita terkkuja noille korkeille chipmunk-poskille) aviatorit on parhaat aurinkolasit, mutta kun kaipasin kunnon mustia aurinkolaseja, niin päädyin Gatwickista ostamaan nää mustat nyt sitten. Ikuinen tuuliviiri on taas todistanut mielipiteidensä kestävyyden.\nMehis (Ei varmistettu)\t 22.9.2014 19:56\nNäytätpä kauniilta! Supersimppeli asu, mutta silti niin tyylikäs :)\nEssipauliinan\tTruly Mine by Essi\t 22.9.2014 20:11\nIhana asu ja näytät upealta! Ihana tuo farkkupaita, lasit, hiukset jne. Kaikki natsaa - inspiroiduin jälleen! :)\nAnna (Ei varmistettu)\t 9.10.2014 22:36\nAnna (Ei varmistettu)\t 22.9.2014 20:20\nYES THE BOOTS ARE BACK! :) haha can't wait for your autumn outfits, I love them. They are my favorites.\nSo nice to hear, thanks so much :)\nKate (Ei varmistettu)\t 22.9.2014 20:26\nMuistan kun näin nuo saappaat ekan kerran täällä blogissa, ei hitsi kuinka kauniit ne on! Ja en tiedä onko sopivaa kommentoida ketään mutta sinulla on aivan ihanat pitkät jalat :) Minulla itsellä samanlainen vartalonmuoto mutta olen paljon paljon lyhyempi ja ihastelen aina pitkäjalkaisia naisia :) Ehkä minun tulisi alkaa käyttää enemmän korkosia saappaita niin saisin muutaman kaivatun lisäsentin\nNe on kyllä ihanat :) Ne saappaat siis :D Mutta kiitoksia ja hei, ota kaikki irti lyhyydestäsi ja kisko korkeimmat korot jalkaan, sehän on vaan ihana lisä, kun ei ole katulampun pituinen upeillakaan kengillä :)\nSanna (Ei varmistettu)\t 22.9.2014 20:44\nWayfarerit on aina ollu mun suosikkeja ja ai siiiiiis herttinen sentään että sopii sulle hyvin! Ja nyt on kyllä koko asukokonaisuus hiuksineen ja meikkeineen niin upea että huhhuh ja tervepä vaan.\nKuinka usein sulla muuten on tarve käydä korkolappuja suutaroimassa, jos siis on ahkerassa käytössä olevat kengät? Mulla on arkikäytössä oikeestaan vaan yhet korkeemmalla korolla varustetut ja tuntuu että pitäis vähintään parin kuukauden välein käydä suutarilla, joskus useemminkin.. Oonkin kelannut että onkohan se ihan normihommaa (jep, oon vähän amatööri kaikkien kenkäjuttujen kanssa, kyllä) vai onkohan mulla vaan jotenkin erikoinen kävelytyyli tms..?\nAnna (Ei varmistettu)\t 9.10.2014 22:37\nHahah, kiitoksia :) Yleensä pari kertaa vuodessa niistä kengistä, joita käytän usein :) Kyllä se on aika normia, jos paljon niitä pidät :)\nAnski (Ei varmistettu)\t 22.9.2014 20:54\nValitettavasti en minäkään ole löytänyt ratkaisua millä karvat saisi pysymään poissa, mutta helpoin tapa siisiytyä on ollut Sinin mattoharja! hakkaa10-0 kaikki teippirullat!! :)\nAnna (Ei varmistettu)\t 9.10.2014 22:38\nTäytyykin ostaa moinen :)\nkatariina (Ei varmistettu)\t 22.9.2014 21:09\ntässä linkissä http://www.iltalehti.fi/iltv-mungostyle/201405020112217_e9.shtml\nkerroit käyttäväsi myös cliniquen barely there-puuteria, mutta en löytänyt googlen avulla sitä. Muistatko mitä brändiä tarkoitat? Sonia Kashukilla on ainakin barely there-niminen puuteri :)\nSe onkin Almost Powder makeup :) Sekotin jotain :)\nIda (Ei varmistettu)\t 22.9.2014 21:56\nOi miten kiva asu! Oot tosi kaunis :)\nDoll De Vil (Ei varmistettu)\thttp://xoxonukke.blogspot.com\t 22.9.2014 21:57\ntörkeen hyvä asu!\nMarita (Ei varmistettu)\t 22.9.2014 22:48\nKaunis ja toimiva yhdistelmä! Uuuu viidessä värissä Canada huivia??!! <3 (tähän se hymiö millä silmät sydämillä btw) :D olis kiva nähdä postausta niistä huiveista ja myös ne Lv:n huivit vois ottaa tottakai mukaan myös :)\nHahahahah, joo, niitähän löytyy :D\nsamson (Ei varmistettu)\t 22.9.2014 23:03\nihana tyyli en oo ihan varma mikä tässä kolahti mutta tupladenimi on loistavaa sillon kun se toimii! Tollaset paidat on ihania mutta mua pelottaa että näytän leveeltä niin en oo jotenki uskaltanu ostaa? mutta sekin taitaa olla tyhmä päähänpinttymä (: Pikku-Chaneli sopii täydellisesti tohon asuun siis toi värimaailma on loistava.\n(oon lukenu liikaa tasa-arvojuttuja kun ensimmäinen ajatus WOCista oli Women of Color ja olin jo innoissaa että nyt tulee suuri feministinen puhe... no kelpas kyllä katella kaunista laukkuakin :D)\nEi ne levennä oikeesti, jos on ohutta kivaa kangasta :) Hahahahah, ei sentään tällä kertaa :D\nMona (Ei varmistettu)\t 23.9.2014 10:38\nTämä kommenttini ei suoranaisesti liity postaukseesi, mutta tuli mieleeni, että olisiko mahdollista saada jonkunsortin opaste eri vartalotyyppien pukemisesta?\nTunnut olevan niin kadehdittavan perillä esim. omista isoista/pienistä , hyvistä/huonoista puolistasi , ja osaat sen mukaan pukea istuvia asuja, että liikenisikö meille lukijoillekkin jonkinlainen ohjeistus?\nItse kamppailen asian kanssa jatkuvasti, löydän ja ostan kauniita vaatteita, mutta jotkut niistä näyttävät vastaantulijan päällä niin paljon paremmalta, että vika on oltava siinä, etten osaa pukea lyhyttä ja harteikasta minääni :D\nMikäli kyseinen postaus on jo olemassa, olisiko siihen mahdollista saada linkkiä?\nAnna (Ei varmistettu)\t 9.10.2014 22:39\nMä tein sen joskus menneisyydessä, mutten tiedä viitsinkö tehdä sitä uudestaan :) Ehkä Mungostylen puolelle voisin tehdä sen jossain vaiheessa jonkun ammattilaisen kanssa :) Se vanha postaus on vanhassa blogissa, siihen ei pääse valitettavasti lukijat :/\ntiuku1985\t 23.9.2014 12:05\nOi oon ollu liian kauan sun blogin luota pois :D töihin palasin takaisin ja ollu sellasta haipakkaa etten ole ehtinyt tätä ihanaa blogia käydä lukemassa :) ihana toi sun uusi chanel <3 rakastan just tollasia pikkulaukkuja, clutcheja on aina mulla hankala pitää mukana. toi on tosi kätsy! tiesitkö muuten että boozt.com:n on tullut mangon tuotteita?:D\nAnna (Ei varmistettu)\t 9.10.2014 22:40\nAI ON? Mahtavaaa :)\nvera (Ei varmistettu)\t 23.9.2014 17:43\nMulla on kans yhet mustat farkut, jotka kerää jonkin verran kaikenlaista karvaa itseensä. Puoli vuotta oon noita farkkuja käyttänyt ja nyt tuntuu että ne ei kerää enää sitä karvaa niin paljoa kuin ennen, että ehkä sitten pesussa se pinta kuluu? Teippiharjalla oon noita vedellyt ja varsinkin sitä käytettäessä olen huomannut että ei tarvitse enää joka aamu harjata housuja puhtaaksi ja huolehtia illalla ettei vaan ne mustat farkut jää pellavahousujen kanssa vierekkäin vaatekaappiin.\nJoo, täytyy ehkä pyörittää koneessa pari kertaa :D\nSupsu (Ei varmistettu)\t 23.9.2014 22:15\nAivan täydellinen asu kaikessa yksinkertaisuudessaan!! Ja sä olet niiiiiiin ihana :-)\nAnna (Ei varmistettu)\t 9.10.2014 22:47\nelina (Ei varmistettu)\t 25.9.2014 15:22\nMoi Anna! Muistatko yhtään, mikä toi sun kaulassa oleva koru on merkiltään/nimeltään? :) se on musta tosi kaunis!\nSe on Swarovskin joku koru, nimeä en valitettavasti tiedä :/\nToveri (Ei varmistettu)\t 25.9.2014 19:52\nMeillä on näköjään täsmälleen sama farkkumaku! Luettelit just kaikki mun kriteerit, mukaan lukien ei-kaikkea-nöyhtää-keräävät mustat :) Ehkä kun tästä raskausvatsastani pääsen, annan Acnelle mahdollisuuden!\nOlen itse kyllä tykännyt tästä mallista hirveesti :)\nNuppu (Ei varmistettu)\t 27.9.2014 21:13\nBloggareiden kanssa on kiva käydä vuoropuhelua, itsekkin kysyt monesti "mitä tykkäätte" jne. On vaan tosi harmillista että et julkaise kommentteja tai sitten ne tulee tosi pitkällä viiveellä.. Kommentoin viimeksi postaukseen joka käsitteli sitä naurettavaa kiusaamis jupakkaa, koska koin että ansaitset isoa peukkua blogillesi. Viikon jaksoin käydä katsomassa onko kommentteja julkaistu kunnes päätin antaa vaan olla.. Ymmärrän toki kiireesi, ajattelin vain antaa kehittävää palautetta.. :>\nAnna (Ei varmistettu)\t 30.9.2014 12:52\nOn vaan tosi harmillista, että jotkut ihmiset eivät osaa täällä käyttäytyä, mikä aiheuttaa sen, että kommentteja on pakko valvoa. Ja välillä en vain ehdi kovin hyvin näitä valvomaan. Usko pois, minä mielelläni vapauttaisin kommentit kokonaan ja toivoisin, että ne ilmestyisivät ihan jatkuvalla syötöllä, mutta kun se on eräiden vatipäiden takia mahdoton ajatus :/


Huomauttelu kiloista loukkaa\n01.01.2017 klo 13:29\nYlipaino on monen suomalaisen ongelma. Mutta kumppanin painosta huomauttelu ei tee hyvää parisuhteelle, muistuttaa Väestöliiton parisuhdekeskuksen johtaja.\nKumppanin kilojen ottaminen puheeksi voi olla riski parisuhteelle. Kuvituskuva. MOSTPHOTOS\n- Kulta, pitäisikö sinun vähentää karkinsyöntiä?\n- Kyllä sulla on nyt mahaa jo sen verran, että olisi aika laihduttaa.\nKaksi lausetta, joista ensimmäinen on tarkoitettu kuulostamaan ystävälliseltä, mutta joka voi kuulostaa kuulijan korvissa tylyltä. Toinen lause saattaa sanojan mielestä olla neutraali toteamus, mutta sen kohteen mielestä suorastaan törkeä loukkaus.\nMiksi kumppanin painosta puhuminen ja pelkkä laihduttamisen tarpeesta vihjaaminen on vaikea asia parisuhteessa?\n- Lihomiseen liittyy aina syyllisyys, koska meillä on paljon tietoa siitä, mikä on terveellistä ruokaa ja mikä on terveellinen paino. Yhteiskunnan normit ja erityisesti mainonnan vaikutus ajaa ajattelemaan sitä, kuinka paljon poiketaan ihanteesta, toteaa Väestöliiton parisuhdekeskuksen johtaja Heli Vaaranen.\nVaaranen heittää yllättävän näkökulman siihen, mistä kumppanin lihominen voi johtua.\nHän sanoo, että kun parisuhteessa ollessa toinen pyöristyy, kiloista huomauttaja on usein se, joka laitaa ja tarjoaa herkkuja.\n- Hyvin usein on näin. Silloin kannustan huomauttajaa itseään laittamaan rasvattomampia ja terveellisempiä ruokia vaivihkaa.\nVaaranen kehottaakin toisen kiloista huolestunutta etenemään ystävällisten tekojen ja oman esimerkin kautta, jos toivoo kumppanin hoikistuvan ja elävän terveemmin.\nPelkät sanat eivät tehoa vaan päinvastoin, ne voivat pahoittaa kumppanin mielen.\n- Pelkkä sanominen ei auta missään tapauksessa. En ole koskaan nähnyt esimerkkiä, että pelkät sanat olisivat johtaneet ainakaan mihinkään hyvään.\nVaaranen neuvookin etenemään tekojen kautta.\n- Koska koskaan loukkaukset, eikä häpeä vie parisuhdetta eteenpäin, Vaaranen painottaa.Sanat haavoittavat\nJos puoliso yrittää laihduttaa, punnitsee ruokansa ja laskee kilokaloreita, kumppani voi ottaa hänen painonsa puheeksi hyvinkin suorasukaisesti luullen, että aihe ei ole arka.\nTässä piilee kuitenkin näköharha, sillä tilanne voi olla laihduttajalle kipeämpi kuin toinen arvaakaan.\nRuokaansa punnitseva voi loukkaantua ”viastaan” huomauttamisesta verisemmin kuin sellainen henkilö, joka ei kiinnitä kiloihinsa huomiota.\n- Kiinnostavaa kyllä se on vielä hankalampaa. Jos henkilö mittaa kaloreita ja ruokiaan ja joku huomaa vian, se tuntuu hurjemmalta.\nVie puoliso lenkille ja tee hänelle kevyttä ruokaa, jos toivot nykyistä kevyempää kumppania. RIITTA HEISKANEN\nJos oikeasti haluaa pitää huolta kumppaninsa terveydestä ja siinä sivussa toivoo hänen hoikistuvan, kannattaa olla kannustava ja näyttää omaa esimerkkiä.\n- Jos itseä alkaa harmittaa se, että puoliso ei tunnu elävän niin terveellisesti kuin toivoo, voi näyttää esimerkillään, miten hyvää on liikunta ja mitä siitä saa sekä miten hauskaa on porkkanan ja salaatin syönti.\nVaaranen muistuttaa liikunnan hyödyllisyydestä.\n- On todistettu että liikunta kuluttaa kaloreita vielä kauan jälkeenpäinkin. Eikä se vaadi mitään ihmeellistä.\n- Voi lähteä vaikka katsomaan ihanaa tähtitaivasta. Siinä tulee helposti pari tuntia reipasta kävelyä.\nJoskus voi olla paikallaan koko perheen ruokavalioremontti.\n- Se on semmoinen asia, jolla voi edistää kaikkien terveyttä, Heli Vaaranen kannustaa.Syömme stressiin\nHän mainitsee lohtusyömisen yhtenä syynä ylikiloihin.\n- Stressisyöminen eli lohtusyöminen on aikamme vitsaus. Makuaisti on keskeinen aisti ja sitä on hyvä helliä, koska silloin ei joudu ajattelemaan muita ongelmia.\nPariskuntien kannattaakin tehdä yhdessä asioita, jotka poistavat stressiä.\n- Ja yhdessä kotitöiden tekeminen kuluttaa valtavasti kaloreita, Vaaranen vinkkaa.\nKuinka puhua kumppanin painosta loukkaamatta häntä?


Tahma-ailakki, Silene viscosa - Kukkakasvit - LuontoPortti\nKasvumuoto: 1-vuotinen tai kerran kukkiva lyhytikäinen monivuotinen ruoho.\nKorkeus: 30–60 cm. Varsi tiheään nystykarvainen, tahmea.\nKukka: Teriö säteittäinen–hieman vastakohtainen, valkoinen–kellertävä, n. 2–3 cm leveä; terälehtiä 5, syvään 2-liuskaisia. Lisäteriötön. Verhiö yhdislehtinen, melko kapea, 5-liuskainen, 10-suoninen, tiheään nystykarvainen. Heteitä 10. Emiö yhdislehtinen, 3-vartaloinen, 3-luottinen. Kukinto pitkä, lieriömäinen, runsaskukkainen, kiehkurainen terttu.\nLehdet: Lehdet vastakkain, ruodittomia, runsaslukuisia. Lapa kapean suikea, ehytlaitainen, aaltopoimuinen.\nHedelmä: Uurnamainen, 10–13 mm pitkä kota.\nKasvupaikka: Lintuluotojen kallionraot, merenrantakallioiden juotteet, soraiset rantavallit, venerannat, joskus kedot ja tienvarret.\nTahma-ailakki kasvattaa syyskesällä maanmyötäisen lehtiruusukkeen, josta seuraavana kesänä tai joskus vasta parin vuoden kuluttua kohoaa vankkavartinen, usein noin puoli metriä korkea kukintoverso. Pitkähkön, kynttilämäisen kukinnon hieman kellertävän valkoisina loistavat kukat ovat pakkautuneet liki toisiaan ja tahma-ailakki onkin ulkosaaristomme kauneimpia kasveja. Kesän mittaan kasvin juhlava ilme kyllä hieman nuhraantuu, kun kukat lakastuvat ja hyvin tahmeisiin versoihin kertyy yhä enemmän kaikenlaista roskaa ja joukoittain pikkuotuksia. Tahmeiden karvojen tehtävä lienee suojata versoa tuholaisten ja mesirosvojen lähentelyiltä. Tahma-ailakki koristaa meillä lähinnä ulkosaariston luotojen kapeita niittyjuotteja ja kallionrakoja, joissa kasvi erottuu jo kauas kohotessaan lähes aina reilusti muun kasvillisuuden – sikäli kuin sitä edes on – yläpuolelle.\nTahma-ailakin ominta valtakuntaa ovat Itä-Euroopan ja Länsi-Aasian arot. Esiintymät Itämeren ulkosaaristossa sijaitsevat aivan erillään sen päälevinneisyydestä. Olosuhteet ovat kuitenkin kasvin näkökulmasta samantapaiset: niukka maaperä kalliopohjineen lämpiää tehokkaasti, sadetta tulee niukasti ja suhteellisen suuri osa kasvukaudesta on kuivahkoa. Tahma-ailakki on saattanut levitä esimerkiksi talvehtimisalueiltaan palaavien vesilintujen kyydissä – ainakin typpihakuinen kasvi viihtyy hyvin linnunulosteiden lannoittamilla paikoilla. Kenties merivirrat ovat edelleen levittäneet itämiskykyisiä siemeniä rannalta toiselle. Toisaalta on kyseenalaistettu, onko laji lainkaan alkuperäinen Pohjolan luonnonkasvi, vai olisi se voinut saapua tänne vasta meriliikenteen myötä.\nHankakohokki, Merikohokki, Nuokkukohokki, Nurmikohokki, Puna-ailakki, Tataarikohokki, Tunturikohokki, Valkoailakki, Yöailakki,\nAurankukka, Hankakohokki, Heinätähtimö, Hietaneilikka, Kalliohatikka, Kalliokohokki, Kangasraunikki, Kesäharso, Ketohärkki, Ketoneilikka, Ketoraunikki, Kevättähtimö, Käenkukka, Lehtoarho, Lehtotähtimö, Lettotähtimö, Luhtatähtimö, Lähdetähtimö, Merikohokki, Metsätähtimö, Mäkiarho, Mäkihärkki, Mäkitervakko, Napakellohärkki, Norjanarho, Nuokkukohokki, Nurmihärkki, Nurmikohokki, Nyylähaarikko, Palavarakkaus, Peltohatikka, Pihatähtimö, Pikkutervakko, Pulskaneilikka, Puna-ailakki, Punasolmukki, Rentohaarikko, Rusonätä, Suola-arho, Suolasolmukki, Suopayrtti, Tataarikohokki, Tunturihaarikko, Tunturihärkki, Tunturikohokki, Tyräruoho, Vaaleajäsenruoho, Valkoailakki, Vata, Viherjäsenruoho, Yöailakki


kymandallison profiili | Croco Free Cams\n21, Oinas, estados unidos , miami\nViimeisin kirjautuminen: 29.8.2018 15.26.14\nKlikkaamalla painiketta, tulee nostamaan kymandallison mallin etusivun ensimmäiselle paikalle 60 sekunniksi. Tänä aikana mallin chat huone on paljon paremmin esillä ja uskomattoman suosittu! Ilmoitus toiminnastasi näkyy chatissa, ja se näkevät malli itse sekä muut chatin käyttäjät. kymandallison arvostaa tätä elettä varmasti ja on mittaamattoman kiitollinen sinulle!\nProfiilin kymandallison tärkeät tiedot\nHenkilön kymandallison työskentelyajat


Center for Mindfulness | Mikä on Global Mindfulness Collaborative, ja mitä yhteistyömme tarkoittaa?\nMikä on Global Mindfulness Collaborative, ja mitä yhteistyömme tarkoittaa?\nYhteistyökumppanimme Brownin Yliopiston sisäisten organisaatiomuutosten takia vuoden 2021 alussa perustettiin uusi järjestö, Global Mindfulness Collaborative eli GMC.\nGMC:iin otettiin mukaan vain ne yhteistyökumppanit, jotka olivat jo aiemmin mukana Brown Mindfulness Centerissa. Meitä yhteistyökumppaneita on yhteensä 11 ympäri maailmaa, joten olemme mukana tarkoin valitussa joukossa.\nGlobal Mindfulness Collaborativen tavoite on pitää yllä korkeatasoista – edelleen yliopistotasoista – tutkimusta mindfulnessista, kouluttaa MBSR-ohjaajia sekä luoda meidän yhteistyökumppaneiden kanssa visio hyvinvoivasta ihmisestä.\nKäytännössä pidämme yhteyttä suhteellisen tiiviisti. GMC on inhimillinen ja lämmin toimija, jonka tavoitteena on aidosti edistää MBSR-menetelmän laadukasta koulutusta ympäri maailmaa. Saamme jatkuvasti vinkkejä sekä tietoa alan uusimmista tutkimuksista. Yhteistyömme pitää meidät ajan hermolla aivan eri tavalla, kuin jos toimisimme yksin.\nTavoitteemme on, että meiltä valmistuneet CFM® Mindfulness -ohjaajat voivat jatkossa kouluttautua eteenpäin Brown Mindfulness Centerissa, GMC-yhteistyömme puitteissa. Miten innostava, kansainvälinen mahdollisuus!